《淮阴千金亭》
宋代·杨杰

良将未得用，几人能赏音。恩难忘一饭，报肯惜千金。

旧俗喜出胯，后时空愧心。至今重风义，庙食配淮阴。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。